Tsebo ya hao e ntle ho le hokae ya dikarolwana tse fapaneng tsa plantere?
Ikgopotse tsona ka ho bala artikele ena moo dikarolwana kaofela di bontshwang le ho hlaloswa.
Ona ke mokokotlo oo plantere kaofela ha yona e hokahantsweng ho ona, hammoho le kgokahano pakeng tsa plantere le terekere.
Tsena ke ditshelo tsa peo le manyolo. Di ka etswa ka polasetike e thata kapa tshepe.
Ana ke mabidi ao plantere e iswang bakeng se seng ka ona.
Lena ke lebidi le tsamaiswang ka ho thetsana le mobu ho tswa plantereng e tsamayang. Lebidi lena le tsamaisang (drive wheel) le matha ka lebelo la terekere. Sepheo ka lebidi lena ke ho tsamaisa tshebetso ya plantere - e leng tshebetso ya ho metha peo le manyolo.
E le hore o kgone ho laola lebelo la tshebetso ya ho tswa ha peo le manyolo, ho sebediswa mokgwa wa dikere tse sebedisang diketane le disprokete. Dikere tsena le diketane tsena di hokanngwa ho ya ka ratio tse fapaneng e le ho fihlella boemo le tshebetso bo batlwang.
Ho teng mefuta e fapaneng ya dipoleiti, e fapanang ka boholo le dibopeho ho ya ka sejothollo se jalwang hammoho le boholo ba peo (ntle le diplantere tsa moya).
Sena hangata se ka pele plantereng, mme se teng ka mehla diplantereng tsa no-till (tse sa phetholeng mobu), e leng moo ho nang le tse ngata tse bolang ka hodima mobu.
Tsena ke tse behang mobu ka hodima manyolo le peo e jetsweng.
Ana ke mabidi a manyane karolong e ka morao ya plantere moleng ka mong, e leng a hatellang mobu hore kamano/thetsano e be e ntle pakeng tsa peo le mobu.
Sena se ka ba le kgatello ya moya o sututsang kapa o hulang.